वृषभ- आज सुबह से आपका मन घबराहट पैदा करने वाले विचारों में उलझा रहेगा. सुबह ही चंद्रमा आपकी राशि से पंचम भाव में आ जाएगा, जिस पर शनि की वक्र दृष्टि भी रहेगी. मन में झुंझलाहट और कुछ नकारात्मकता बनी रहेगी. आज आप जिससे भी जो भी बात करेंगे, उससे उलझने और बहस करने के मूड में रहेंगे, जिसका परिणाम बहस और विवाद में निकल सकता है. किसी से भी कोई भी बात कहने के पहले ठीक से विचार जरूर कर लें. अतीत की बातों में अपना दिमाग न उलझाए रहें. जिससे जो कहना चाहते हैं, वह बात शांत लहजे में और सभ्य शब्दों में उस तक पहुंचा दें, लेकिन टकराहट को निमंत्रण न दें. लचीला दृष्टिकोण आपको सफलता देगा और आप जितनी ज्यादा जिद और अड़ियल व्यवहार रखेंगे, आपको उतनी परेशानियों का सामना करना पड़ सकता है. आज आप किसी किस्म का जोखिम न लें. पैसों का या निवेश का बड़े से बड़ा प्रलोभन भी आज आप ठुकरा दें. यह आपके लिए जोखिम का मामला नहीं है, बल्कि ठगी का जाल साबित हो सकता है. यात्रा की योजना बन सकती है. मन में आध्यात्मिक विचार भी आएंगे. संतान से प्रसन्नता मिलेगी.